KIRJALLINEN KYSYMYS E-2412/01 esittäjä(t): Cristiana Muscardini (UEN) komissiolle. Guinea-Bissaussa takavarikoidut italialaiset kalastusalukset.



Virallinen lehti nro 093 E , 18/04/2002 s. 0127 - 0128



KIRJALLINEN KYSYMYS E-2412/01 esittäjä(t): Cristiana Muscardini (UEN) komissiolle (21. elokuuta 2001) Aihe: Guinea-Bissaussa takavarikoidut italialaiset kalastusalukset Sen jälkeen kun Martinsicurossa sijaitsevan Italfish-yhtiön kaksi kalastusalusta (Excalibur ja Barracuda) takavarikoitiin kesäkuun alussa niiden ollessa kaukana Guinea-Bissaun aluevesiltä, asian ratkaisemiseksi ei ole ryhdytty minkäänlaisiin toimiin. Vaikka Guinea-Conakryn merialueiden tarkastajan antamien tietojen mukaan alukset kalastivat takavarikointihetkellä 7 merimailin päässä Guinea-Bissaun aluevesistä, paikallinen tuomioistuin langetti huomattavat sakot, jotta sillä olisi sitten näennäinen syy alusten takavarikoimiseen. Voiko komissio puuttua asiaan, jotta voidaan saada selville - mikä on edellä mainittujen kahden italialaisen alusten tilanne; - mitä takuita on annettu alusten miehistölle; - minkälaisista takuista on neuvoteltu omistajien oikeuksien suojaamiseksi? Voiko komissio edellä mainitun lisäksi - toteuttaa kiireellisiä toimia alusten palauttamiseksi; - lakkauttaa tilapäisesti kaikki Guinea-Bissaun kanssa tehdyt sopimukset; - arvioida uudelleen, maan epävakaat olot huomioonottaen ja institutionaalisten vakuuksien puuttuessa, kyseisen maan (jolle on jo annettu anteeksi 790 miljoonan dollarin velka) hyväksymistä köyhien maiden lainojen helpottamista koskevaan ohjelmaan? Franz Fischlerin komission puolesta antama vastaus (2. lokakuuta 2001) Barracuda ei ole yhteisön alus. Se on Senegalin lipun alla purjehtiva alus. Excalibur, joka on Italian lipun alla purjehtiva troolari, on parhaillaan Bissaun satamassa odottamassa sen takavarikointia 29. kesäkuuta 2001 seuranneiden oikeudenkäyntimenettelyjen päättymistä. Kiistetyn rikkomisen (luvaton kalastus Guinea Bissaun aluevesillä) luonteesta on täsmennettävä, että aluksen asemaa takavarikointihetkellä (oliko se Guinea Bissaun aluevesillä vai niiden ulkopuolella) on mahdotonta määritellä objektiivisesti. Excaliburilla ei ollut yhteisön lainsäädännöstä [yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun asetuksen (ETY) N:o 2847/93(1) 3 artiklasta] johtuvien velvoitteiden vastaisesti satelliittiviestinnän avulla toteutettavaa kalastusalusten jatkuvaa paikantamisjärjestelmää. Jos tätä (1. tammikuuta 2000 alkaen pakollista) välinettä olisi käytetty aluksella, olisi sen asema takavarikointihetkellä voitu todentaa objektiivisesti. Korostettakoon, että varustamon ja miehistön etujen suojelu kuuluu yksinomaan varustamolle tai sille valtiolle, jonka lipun alla alus purjehtii. Komissio on kuitenkin Bissaussa olevan edustustonsa välityksellä seurannut tiiviisti aluksen takavarikoinnin jälkeisiä tapahtumia ja ollut yhteydessä Italian konsulaattiin ja diplomaattikuntaan Guinea Bissaussa. Komissio tietää kyllä, että tilanne aiheuttaa Excaliburin varustamolle ja miehistölle suuria vaikeuksia, mutta korostaa, ettei ole oikeudellista perustaa, jossa vahvistettaisiin Guinea Bissaussa käynnissä olevan oikeudenkäyntimenettelyn ja kyseisen maan kanssa tehdyn kalastussopimuksen välinen yhteys. (1) EYVL L 261, 20.10.1993.